གཞན་ཡང་མངའ་རིས་སྟོད་དུ་ལྷ་བླ་མ་ཡེ་ཤེས་འོད་ཀྱིས་ཐོ་ལིང་གི་དཔེ་མེད་ལྷུན་འགྲུབ་གཙུག་ལག་ཁང་བཞེངས།རྒྱ་གར་ཤར་ཕྱོགས་ནས་པཎྜི་ཏ་ངྷརྨ་པཱ་ལ་དང༌།དེའི་མཁན་བུ་སཱ་ངྷུ་པཱ་ལ་དང༌།གུ་ཎ་པཱ་ལ།པྲ་ཛྙཱ་པཱ་ལ་སྟེ་པཱ་ལ་རྣམ་གསུམ་དུ་གྲགས་པ་དང་བཅས་པ་སྤྱན་དྲངས་ནས་མང་པོ་བསྙེན་པར་རྫོགས།ཞང་ཞུང་བ་རྒྱལ་བའི་ཤེས་རབ་ཀྱིས་པཎྜི་ཏ་མང་པོ་བསྟེན་ཏེ།སྒྲ་དང་སྐད་སོགས་རིག་པའི་གནས་མང་པོ་ལ་སྦྱངས་ནས་མཁས་པ་ཆེན་པོར་གྱུར་པ་དེས་ངྷརྨ་པཱ་ལའི་མདུན་ནས་འདུལ་བ་བསླབས།པྲ་ཛྙཱ་པཱ་ལ་ལས་བསྙེན་པར་རྫོགས།ཕྱིས་སུ་ཡང་ཁོང༌།ནེ་པ་ལ་སྟེ་བལ་ཡུལ་དུ་ཕེབས་ནས་འདུལ་འཛིན་བྲེ་ཏ་ཀ་ར་ལས་འདུལ་བའི་ལག་ལེན་ཐམས་ཅད་བསླབས་ཤིང༌།ཁ་ཆེ་ཛྙཱ་ན་ཤྲི་དང༌།ཁ་ཆེ་པཎ་ཆེན་དུ་གྲགས་པཤྲཱི་སུ་ཏི་ཤནྟི་དང༌།ས་མནྟ་ཤྲཱི་ཛྙཱ་ན་དང༌།ན་ར་མ་དེ་ཝ་རྣམས་ལས་ཀྱང་འདུལ་བ་གསན་ནས་སྤེལ་བ་ལ་སྟོད་འདུལ་བ་ཞེས་གྲགས་སོ།།